**Ref.kode: 3-1**

**Etiske retningslinjer**

Følgende prinsipper danner et felles etisk grunnlag for KSI:

**Menneskelivets ukrenkelighet**

Alle mennesker har en ukrenkelig verdi.

**Respekt for enkeltindividet**

Respekt for enkeltindividets frihet, selvbestemmelse og livskvalitet er grunnleggende i vårt arbeid gjennom brukermedvirkning skal de ansatte bidra til å styrke den enkeltes mulighet for mestring og kontroll over eget liv.

**Helhetssyn på mennesker**

Vårt arbeid legger til grunn et helhetlig syn på mennesket og på hvordan individ og samfunn påvirker hverandre. Den ansatte skal bidra til at ulike deler av hjelpeapparatet samarbeider

om å gi brukeren/klienten et helhetlig tilbud.

**Likeverd og ikke-diskriminering**

Alle mennesker er likeverdige og har krav på et verdig liv. Diskriminering på grunnlag av nasjonalitet, hudfarge, språk, kultur, klasse, kjønn, seksuell legning, alder, funksjonshemning, religiøs tro eller politiske oppfatninger er ikke akseptabelt og må bekjempes.

**Konfidensialitet og taushetsplikt**

Ivaretakelse av konfidensialitet er en nødvendig del av respekten for individets integritet. Taushetsplikten er grunnlaget for tillit mellom yrkesutøveren

og brukeren/klienten. Dersom det skal gjøres unntak fra taushetsplikten må dette kunne begrunnes med at andre etiske hensyn veier tyngre.

**Varslingsansvar**

De ansatte kan gjennom sitt arbeid bli kjent med integritetskrenkende og uverdige forhold og/eller faglig uforsvarlig tjenesteytingfor enkeltmennesker eller grupper og har et moralsk ansvar for å gjøre disse forholdene kjent til leder/fagansvarlig gjennom å bruke prosedyre og skjema for varsling internt i KSI.

**Rettferdighet**

En rettferdig fordeling av samfunnets ressurser er et viktig mål og en grunnleggende etisk verdi i vårt arbeid.

**Individuelt ansvar**

De ansatte er forpliktet til å holde seg faglig oppdatert på sitt arbeidsområde. Dette gjelder faglig kunnskap, etisk refleksjon og kvaliteten i det konkrete, daglige arbeidet. Den enkelte ansatt er ansvarlig for egne handlinger. Selv om en handling er pålagt av overordnet myndighet, er det den enkelte ansatt som handler, gjør de etiske vurderingene og som står inne for konsekvensene av disse.